**The Dreamers** Bernardo Berlotucci zuzendariak 2003an egindako pelikula dramatikoa da. Gilbert Adair izan zen gidoigilea eta berak idatzitako The Holy Innocents eleberrian oinarriturik dago. Erresuma Batuan, Italian eta Frantzian egin zituzten koprodukzioak. Filmak Parisen dagoen unibertsitateko ikasle estatu batuar baten istorioa kokatzen du. Protagonistak zinearen jarraitzaile diren bi anai arreba ezagutu eta triangulo erotiko batean barneratzen da. 1968an Parisen eman ziren iskanbiletan kokatzen da istorioa.

Filmean zehar garrantzi berezia hartzen du zineak berak. Bere inguruan mugitzen baitira pertsonaiak. Nouvalle Vague mugimenduan bertan aurkitzen dira. Beraz, film guztian zehar erreferentzia zinematografikoak egiten dira beste hainbat filmekiko.

Sinopsia
--------

Matthew estatubatuarra, truke ikaslea da eta frantsesa ikastera joan da Parisera. Henri Langlois-en kaleratzearen aurkako Cinematheque Françaisek antolatutako protesta batean, izpiritu librea duten bikiak ezagutzen ditu, Théo eta Isabelle. Hirurak, maitasun istorio batean murgilduko dira filmean zehar.

Bikien gurasoekin afaldu ostean, Theo eta Isabellek, gurasoak kanpoan diren bitartean haiekin bizitzera joatea eskaintzen diote Matthew-ri. Frantzian dituen lagun bakarrak direnez, beraiekin bizitzera joatea onartzen du.

Biak batera biluzik lo egiten ikusi ostean, harreman susmagarri bat ikusten du bikien artean. Matthew berehala ohartuko da biluztasuna eta sexualitatea askatasunez onartzen dituztela. Théok, galdera-erantzun joko batean galdu ondoren, Marlene Dietrich-en kartel baten aurrean masturbatzera behartzen du Isabellek. Jokoarekin jarraituz, Matthew-k galtzen duenean, Isabellen birjintasuna hartzera behartuta ikusten da. Horrela, biak maitaleak bihurtuko dira.

Matthew-k, Théo eta Isabelle-ren sexualitatea onartuko du. Hiruen artean, Brande á part film famatuaren eszena bat birsortuko dute Louvre museoaren baitan

Gau batean, hiru protagonistak etxeko egongelan biluzik lo egiten dauden bitartean, Théo eta Isabelle-ren gurasoak, etxera sartu eta erosketak egiteko txeke bat uzten dute. Harritu egiten dira etxean aurkitzen duten egoerarekin eta alde egitea erabakitzen dute.

Isabelle esnatzean, txekea ikusi eta gurasoak bertan egon direla ohartzen da. Hitz bat esan gabe, mahuka bat hartu, gas-irteerara lotu eta Théo eta Matthew-rekin oheratzen da, bere buruaz beste egiteko asmoz. Denbora bat pasa ondoren, leihoa apurtzen duen adreilu batekin esnatu eta kalean ehunka ikasle protestatzen ari direla ohartzen dira. Hiruak, pozez beteta kalera joatea erabakitzen dute.

Theo, koktel molotovak prestatzen dituzten talde txiki batera batzen da. Matthew, hura gelditzen saiatuko da, indarkeriaren aurka argudiatuz, baina Théo eta Isabelle-k baztertu egingo dute.

Matthew-k kaosetik alde egiten duen bitartean, Theok Isabellen eskua hartzen du eta koktel molotov bat jaurtitzen du polizia talde baten aurka. Ondorioz, poliziak ikasle taldeen aurka kargatzen amaitzen dute.

Aktoreak
--------

* Michael Pitt: Matthew
* Eva Green: Isabelle
* Louis Garrel: Théo
* Anna Chancellor: Ama
* Robin Renucci: Aita
* Jean-Pierre Kalfon: Jean-Pierre Kalfon
* Jean-Pierre Leaud: Jean-Pierre Leaud
* Florian Cadiou: Patrick
* Pierre Hancisse: lehen leuntzailea
* Valentin Merlet: bigarren leuntzailea
* Lola Peploe: aretozaina
* Ingy Fillion: Théoren bikotea
* Aleksandra Kacprzak: 1968ko Maiatzeko ikaslea
* Jean-Paul Belmondo (artxibo irudia): Jean-Paul Belmondo
* Henri Langlois (artxibo irudia): Henri Langlois
* François Truffaut (artxibo irudia): François Truffaut

Erreferentzia zinematografikoak
-------------------------------

Zineari egindako omenaldi antzeko bat da lana. Zinearen inguruan hitz egiten duen zinea baita. Erreferentzia andana erabiltzen dira eta hauen zatiak ere tartekatzen dira bertan. Protagonistek burutzen dituzten ekintzak beste film ikonikoen oinarriak dira eta filmaren eta erreferentzizkoa den filmaren zatiak tartekatzen dira maiz.

Hauek dira filmetako batzuk:

|  |  |  |  |
| --- | --- | --- | --- |
| * *Bande à part*
* *Shock Corridor*
* *City Lights*
* *Paisà*
* *They Live by Night*
* *Johnny Guitar*
 | * *Jules et Jim*
* *A Star Is Born*
* *Rebel Without a Cause*
* *Touch of Evil*
* *Les quatre cents coups*
* *Pierrot le fou*
 | * *Persona*
* *La Chinoise*
* *The Cameraman*
* *Freaks*
* *Scarface*
* *Blonde Venus*
 | * *Queen Christina*
* *Top Hat*
* *The Girl Can't Help It*
* *À bout de souffle*
* *Mouchette*
 |

Musika
------

1. Third Stone From The Sun - Jimi Hendrix
2. Hey Joe - Michael Pitt & The Twins of Evil
3. Quatre Cents Coups (Score From "Les Quatre Cents Coups") - Jean Constantin
4. New York Herald Tribune (Score from "A Bout de Souffle") - Martial Solal
5. Love Me Please Love Me - Michel polnareff
6. La Mer - Charles Trenet
7. Song For Our Ancestors - Steve Miller Band
8. The Spy - The Doors
9. Tous Les Garçons et Les Filles - Françoise Hardy
10. Ferdinand (Score from "Pierrot Le Fou") - Antoine Duhamel
11. Dark Star - The Grateful Dead
12. Je Ne Regrette Rien - Édith Piaf
13. Queen Jane - Bob Dylan
14. I need a man to love - Janis Joplin
15. Maggie M’gill - The Doors
16. *No strings (I'm fancy free)* from Top Hat, Let's face the music and dance - Irving Berlin
17. C'est irreparable - Nino Ferrer
18. Combination of the two - Sam Andrew
19. El paso del ebro - Rodolfo Halffter
20. Non, je ne regrette rien - Charles Dumont

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q822946
* **Identifikadoreak**
* WorldCat
* VIAF: 174322172
* GND: 7679506-8
* LCCN: n2017043843
* **Hiztegiak eta entziklopediak**
* Britannica: url

 |

* Wd Datuak: Q822946